
J e g y z ő k ö n y v

Készült a Bácsalmás Város Önkormányzata Képviselő-testületének 2013. augusztus 29-én, 14.00 órai kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Bailo Amadou, dr. Bakó Mária Lujza, Krizsán Mihály és Nagy Gábor képviselők (5);

Patocskai Ibolya jegyző, Farkas Zoltánné szociális, egészségügyi és családvédelmi osztályvezető, Hortyiné Lapostyán Katalin mb. gazdasági osztályvezető, Kerényi Tamás beruházási ügyintéző és Prikidánovics Antal oktatási, fejlesztési és gazdálkodási ügyintéző (5);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt:
Tóth Árpád alpolgármester, Farkas Zoltán, dr. Tanács Róbert és Turcsányi Csaba képviselő (4).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Bailo Amadou és dr. Bakó Mária Lujza képviselőket javasolja, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

222/2013. (VIII. 29.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és dr. Bakó Mária Lujza képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a Felső-Bácska Vidékfejlesztési Egyesület tagi kölcsön biztosítására irányuló kérelmének elbírálásával, ill. az egyebek napirendi ponttal, melynek keretében tájékoztatást nyújtana szennyvíz-beruházás kivitelezési és mérnöki közbeszerzési eljárások bíráló bizottságába tagok delegálásáról.
Krizsán Mihály képviselő az egyebekben kérdést tenne fel.

Németh Balázs polgármester a napirendre tett javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
223/2013. (VIII. 29.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2013. augusztus 29-i rendkívüli ülésén a következő napirendi pontokat tárgyalja meg:
1. Szennyvízberuházás költség-haszon elemzés módosításának előkészítése, és a projekttel megvalósuló, valamint a meglévő/üzemelő szennyvízközmű vagyonértékelés, továbbá a vagyonértékelésre épülő pótlási terv készítése szolgáltatás beszerzésével kapcsolatos közbeszerzési eljárás nyertes ajánlattevőjének kiválasztása (1. sz. előterjesztés)
2. „Európa a polgárokért” c. pályázaton való részvétel (2. sz. előterjesztés)
3. Nyertes ajánlattevő kiválasztása a Rákóczi szobor posztamensének elkészítésére (3. sz. előterjesztés)
4. Óvodában alkalmazott vezetők kötelező létszámának meghatározása (4. sz. előterjesztés)
5. Rácz-Fodor Enikő közterület-használati engedély iránti kérelmének elbírálása (5. sz. előterjesztés)
6. Felső-Bácska Vidékfejlesztési Egyesület kérelme tagi kölcsön biztosítására (6. sz. beadvány)
7. Egyebek
Zárt ülésen:

1. Dr. Sövény Lászlóné tartozásának átvállalása (Z/1. sz. előterjesztés)
II.
Jelen határozat normatív határozat.
A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők
1. napirendi pont
Szennyvízberuházás költség-haszon elemzés módosításának előkészítése, és a projekttel megvalósuló, valamint a meglévő/üzemelő szennyvízközmű vagyonértékelés, továbbá a vagyonértékelésre épülő pótlási terv készítése szolgáltatás beszerzésével kapcsolatos közbeszerzési eljárás nyertes ajánlattevőjének kiválasztása
(Az 1. sz. előterjesztés és a név szerinti szavazásról szóló szavazólap a jegyzőkönyv melléklete.)

Németh Balázs polgármester ismerteti az előterjesztés lényegét. Hangsúlyozza, hogy ez a munkálat elszámolható a pályázatban a maradvány terhére, amely rendelkezésükre áll. A döntést az új közbeszerzési szabályzatuk értelmében név szerinti szavazással kell meghozni. Az SZMSZ 34. § (2) bekezdése szerint név szerinti szavazás esetén a jegyző ABC sorrendben felolvassa a képviselők nevét, a képviselők felállva „igen” vagy „nem” nyilatkozattal szavaznak; a jegyző a szavazatokat a névsoron feltünteti, a szavazatokat összeszámolja, és a szavazás eredményét a szavazólappal együtt átadja a polgármesternek. Kérdés, észrevétel nem lévén a 6/1. oldalszámú, pontosított határozati javaslat elfogadását bocsátja szavazásra.
Patocskai Ibolya jegyző egyenként felolvassa a neveket.

Bailo Amadou képviselő igennel szavaz.

Dr. Bakó Mária Lujza képviselő igennel szavaz.

Krizsán Mihály képviselő igennel szavaz.

Nagy Gábor képviselő igennel szavaz.

Németh Balázs polgármester igennel szavaz.

Németh Balázs polgármester kihirdeti, hogy a képviselő-testület egyhangúlag (5 igen szavazattal) elfogadta a javaslatot. 

A képviselő-testület a következő határozatot hozza:

224/2013. (VIII. 29.) Bácsalmás v. öh.

Szennyvízberuházás költség-haszon elemzés 

módosításának előkészítése, és a projekttel 

megvalósuló, valamint a meglévő/üzemelő 

szennyvízközmű vagyonértékelés, továbbá a 

vagyonértékelésre épülő pótlási terv készítése 

szolgáltatás beszerzésével kapcsolatos 

közbeszerzési eljárás nyertes ajánlattevőjének 

kiválasztása (KEOP-1.2.0/09-11-2011-0021)
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a közbeszerzésekről szóló 2011. évi CVIII. törvény előírásaira hivatkozott jogi állásponton és szakértői szakmai értékelésen alapuló bíráló bizottsági javaslat alapján a „Bácsalmás város szennyvízcsatornázása és szennyvíztisztítása projekt (KEOP-1.2.0/09-11-2011-0021 pályázat)” megvalósításához kapcsolódó költség-haszon elemzés módosításának elkészítésére, és a projekttel megvalósuló, valamint a meglévő/üzemelő szennyvízközmű vagyonértékelésre, továbbá a vagyonértékelésre épülő pótlási terv készítésére lefolytatott közbeszerzési eljárás eredményére vonatkozó javaslatot jóváhagyja.

2.
A Képviselő-testület az eljárás eredményeként a bíráló bizottsági javaslat alapján 

a)
a KISS-TIKE Kft. (7150 Bonyhád, Dózsa György u. 1.) ajánlatát a Kbt. 74. § (1) bekezdés e) pontja alapján érvénytelennek nyilvánítja,

b)
a Kapos Hidro Kft. (7400 Kaposvár, Buzsáki u. 48.) ajánlatát érvényesnek nyilvánítja;

c)
a RÉKA-KER Kft. − VTK Innosystem Kft. közös ajánlattevők (7695 Mecseknádasd, Felszabadulás u. 38.; 1134 Budapest, Pattantyús u. 7.) ajánlatát érvényesnek nyilvánítja,

d)
a közbeszerzési eljárást eredményesnek nyilvánítja, a Kbt. 122. §. (7) bekezdés a) pontja szerinti, nemzeti értékhatárokat elérő értékű, hirdetmény közzététele nélküli tárgyalásos eljárás nyertes ajánlattevőjeként 23 500 000,- Ft – mint legalacsonyabb összegű ellenszolgáltatás − ajánlatára tekintettel a RÉKA-KER Kft. − VTK Innosystem Kft. közös ajánlattevőket (7695 Mecseknádasd, Felszabadulás u. 38.; 1134 Budapest, Pattantyús u. 7.) hirdeti ki, és a szerződést az ajánlati felhívásnak és a tárgyalási jegyzőkönyvben foglaltaknak megfelelő feltételekkel velük köti meg.
3.
A Képviselő-testület felhatalmazza Németh Balázs polgármestert a szükséges intézkedések megtételére és a vonatkozó vállalkozási szerződés aláírására.

Határidő: azonnal, a vonatkozó Kbt.-ben foglalt határidők megtartásával

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Kerényi Tamás beruházási ügyintéző

- levélben:
1. Deák Ügyvédi Iroda (7100 Szekszárd, Jókai u. 22.)

2. napirendi pont

„Európa a polgárokért” c. pályázaton való részvétel

(A 2. sz. előterjesztés a jegyzőkönyv melléklete.)
Németh Balázs polgármester emlékeztet arra, hogy a január 31-i ülésükön hasonló pályázat beadásáról döntöttek, akkor a 2013. évi, jelenleg a 2014. évi városi rendezvény támogatásáról van szó. Nyertes pályázat esetén az előfinanszírozásról most is gondoskodniuk kell. Kérdés, észrevétel nem lévén ismerteti az előterjesztés határozati javaslatát, melynek elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
225/2013. (VIII. 29.) Bácsalmás v. öh.

„Európa a polgárokért” pályázaton 

való részvétel 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) az előterjesztés alapján pályázatot nyújt be az Európai Bizottság „Európa a polgárokért” pályázati kiírására a 2014. évben megrendezendő „Népek, Ízek Forgataga” városi rendezvény 25 000 euró költsége finanszírozásának támogatására, 176/190 fő közötti résztvevőre alapozva.
A pályázat benyújtásáért felelős: Őry Endre mb. igazgató.
2.
A Képviselő-testület a pályázat előfinanszírozását a kötvényforrás terhére biztosítja.

3.
A Képviselő-testület felkéri Németh Balázs polgármestert a szükséges intézkedések megtételére.

Határidő: azonnal, ill. 2013. szeptember 1.
Felelős: Németh Balázs polgármester
Operatív felelős: Őry Endre, a Vörösmarty Mihály Városi Könyvtár és 

Közművelődési Intézmény megbízott igazgatója
A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin mb. gazdasági osztályvezető


4. Horváth Erika pályázati koordinátor



5. Prikidánovics Antal oktatási, fejlesztési és gazdálk.-i ügyintéző


6. Őry Endre mb. igazgató 

3. napirendi pont
Nyertes ajánlattevő kiválasztása a Rákóczi-szobor posztamensének elkészítésére

(A 3. sz. előterjesztés a jegyzőkönyv melléklete.)

Németh Balázs polgármester elmondja, hogy részint alapítványi, részint NKA pályázati támogatásból állítják fel II. Rákóczi Ferenc mellszobrát, ill. az önkormányzat is biztosított hozzá anyagi forrást. Ismerteti az előterjesztés lényegét. 
Dr. Bakó Mária Lujza képviselő sokallja az ajánlati árat.

Németh Balázs polgármester kijelenti, hogy a posztamens olasz mészkőből készülne, mert a magyar szétporlik.

Dr. Bakó Mária Lujza képviselő szerint az alépítményt siklósi márványból kellene elkészíteni, amely szebb és olcsóbb.
Krizsán Mihály képviselő megjegyzi, hogy ennyi pénzből márvány síremléket is ki lehet alakítani.

Németh Balázs polgármester szerint a szoborkészítő művész kikötése az olasz mészkő. Hozzáteszi, hogy az alapítványi támogatás 1,3 M Ft, pályázaton 2,7 M Ft-ot nyertek, 800 E Ft-ot biztosított a képviselő-testület a szobor felállításához, az adománygyűjtés még folyamatban van. A legolcsóbb ajánlat elfogadását javasolja.
Dr. Bakó Mária Lujza képviselő a határozati javaslatot azzal javasolja elfogadni, hogy ha Magyarországon az olasz mészkővel megegyező színben be tudnak szerezni márványt, akkor abból készüljön el a piedesztál.

Németh Balázs polgármester felhívja a figyelmet arra, hogy a szobor avatására két hét múlva sor kerül. A posztamens elkészíttetésére a fedezet rendelkezésre áll. Az előterjesztés határozati javaslatának az elfogadását szavazásra bocsátja.
A képviselő-testület 4 igen szavazattal és 1 tartózkodással (Krizsán Mihály) az alábbi határozatot hozza:
226/2013. (VIII. 29.) Bácsalmás v. öh.

Nyertes ajánlattevő kiválasztása 
a Rákóczi-szobor posztamensének 
elkészítésére 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Rákóczi-szobor posztamensének elkészítésével a SZIBA-STONE KKT.-t (képviseli: Szilágyi Zoltán 6430 Bácsalmás, Narancsik u. 8.) bízza meg.

A posztamens elkészítésének határideje: 2013. szeptember 10.

A megbízási díj összege: bruttó 904 240 Ft.

2.
A Képviselő-testület felhatalmazza Németh Balázs polgármestert az előterjesztés és jelen határozat mellékletét képező, a SZIBA-STONE KKT.-vel kötendő vállalkozási szerződés aláírására és a szükséges intézkedések megtételére. 
Határidő: azonnal

Felelős: Németh Balázs polgármester
Operatív felelős: Prikidánovics Antal oktatási, fejlesztési és gazdálkodási üi.
A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin mb. gazdasági osztályvezető


4. Prikidánovics Antal oktatási, fejlesztési és gazdálk.-i ügyintéző
- levélben: árajánlat tevők

Melléklet a 226/2013. (VIII. 29.) Bácsalmás v. öh. számú határozathoz

vállalkozási SZERZŐDÉS

amely létrejött a Megrendelő által kiírt árajánlat kérés eredményeként, Bácsalmás Városi Önkormányzat 226/2013. (VIII. 29.) Bácsalmás v. öh. számú határozata alapján egyrészről

Bácsalmás Városi Önkormányzat 

Székhely:


6430 Bácsalmás, gr. Teleki József u. 4-8.

Adószám:


15724320-2-03

Számlavezető pénzintézet:
OTP Bank Nyrt.

Bankszámlaszám:

 11732088-15336471

Képviseli:


Németh Balázs polgármester

/a továbbiakban: „Megrendelő”/
másrészről 

SZIBA-STONE KKT

Székhely: 6430 Bácsalmás Narancsik u. 8.


Cégjegyzékszám:                                            



Adószám: 22261746-2-03

               

Számlavezető pénzintézet:          


Bankszámlaszám:
               


Képviseli: Szilágyi Zoltán
                              

/a továbbiakban: „Vállalkozó”/
a továbbiakban együtt Szerződő felek között alulírott helyen és napon az alábbi feltételekkel:

1.) Szerződés tárgya, mennyisége

1.1.

Bácsalmás Városi Önkormányzat, mint Megbízó a Rákóczi szobor posztamensének elkészítésével a legalacsonyabb összegű ellenszolgáltatás bírálati szempontja alapján az eljárás nyertesének a   SZIBA-STONE KKT -t hirdette ki.
1.2.

Jelen szerződés célja, hogy Megrendelő megfelelő szakértelemmel rendelkező kivitelezőt vegyen igénybe a Rákóczi szobor posztamensének elkészítése érdekében. 

1.3. A kivitelezés keretében nyújtandó fő feladatok:

· 
- posztamens anyagának biztosítása (olasz kanfanar fagyálló mészkő egy tömbből)

- posztamens faragása, vésése a tervrajznak és a szobrász igényeinek megfelelően és az elhelyezés helyszínére történő szállítása, felállítása

- fellépő burkolása

1.4.

Jelen szerződés 1.3 pontjában meghatározott feladatok akkor tekinthetők teljesítettnek, ha Megrendelő képviselője a feladat elvégzését igazolta.

2.) Megrendelő jogai és kötelezettségei

2.1.

Megrendelő vállalja, hogy az 1.3. pontban meghatározott tevékenység végzése ellenértékeként a jelen szerződésben foglaltak szerint az 5.1 pontban meghatározott vállalkozási díjat fizeti a Vállalkozó részére.

2.2.

Megrendelő dönt a szerződéses határidő és költségelőirányzat kereteinek túllépése kérdésében.

2.3.

Megrendelő vállalja, hogy az 1.3. pontban meghatározott tevékenység végzéséhez szükséges minden információt, tényt, adatot, illetőleg iratot Vállalkozó rendelkezésére bocsát.
3.) Vállalkozó jogai és kötelezettségei

3.1.

Vállalkozó köteles a feladatát megfelelő szakértelemmel és körültekintéssel ellátni, összhangban a gyakorlatban általánosan elfogadott módszerekkel, eljárásokkal, és az általánosan elismert szokásokkal, normákkal.

3.2.

Vállalkozó a feladat teljesítéséhez más személyt csak Megrendelő előzetes írásbeli hozzájárulásával vehet igénybe. Vállalkozó az igénybe vett személyért úgy felel, mintha a rábízott ügyet maga látta volna el.

3.3.

Vállalkozó a Megrendelő utasításai szerint jár el. Ha Megrendelő célszerűtlen vagy szakszerűtlen utasítást ad, Vállalkozó köteles őt erre figyelmeztetni. Vállalkozó köteles a Megrendelőt tevékenységéről és az ügy állásáról kívánságára, szükség esetén e nélkül is tájékoztatni, különösen, ha más személy igénybevétele válik szükségessé, vagy ha a felmerült új körülmények az utasítások módosítását teszik indokolttá.

4.) A szerződés időtartama:

A felek jelen szerződést határozott időre kötik. A szerződés megszűnik a szerződésben foglalt feladatok teljesítésével.

A teljesítés határideje: 2013. szeptember 10.
5.) A vállalkozási díj

5.1.

Vállalkozót a jelen szerződés 1.3 pontjában megjelölt tevékenység végzéséért vállalkozási díj illeti meg, ami tartalmazza Vállalkozó összes költségét.

Vállalkozó díj mértéke: 712.000 Ft + Áfa, azaz 904.240 Ft
5.2.

A teljesítés során végszámla nyújtható be.

5.3.

A vállalkozási díj tartalmazza a Vállalkozó minden költségét, így azon felül semmiféle díjat nem számolhat fel Megrendelő felé.

6.) Kapcsolattartás

A Szerződő felek közötti kapcsolattartás személyesen, telefonon/faxon vagy (elektronikus) levélen keresztül történik.

Megrendelő részéről:

név: Prikidánovics Antal


telefon/telefax:
79/541-455

e-mail: munkvez.kisterseg@bacsalmas.hu
Vállalkozó részéről:

név: Szilágyi Zoltán


telefon/telefax: 30/9631-054


e-mail:


7.) Fizetési feltételek:

7.1. A szerződés pénzügyi finanszírozása

A szerződés finanszírozásához a fedezetet Bácsalmás Városi Önkormányzat a 2013. évi költségvetésében biztosítja. 

7.2. Számla igazolása és kiegyenlítése

Vállalkozó 1 db számla benyújtására jogosult jelen szerződés 5.2. pontjában foglaltaknak megfelelően.

A számla kibocsátására az igazolt teljesítést követően kiállított teljesítésigazolás alapján van lehetőség. A teljesítés során Megrendelő előleg fizetésére lehetőséget nem biztosít.

Vállalkozó a számlákat 1 db (1 db eredeti, 2 db eredetivel azonos másolat) példányban nyújtja be.

A leigazolt számlák a kézhezvételtől számított 8 banki napon belül átutalással kerülnek kiegyenlítésre a Vállalkozó …………….. számú számlájára. Késedelmes fizetés esetén Vállalkozó jogosult a mindenkori magyar jogszabályokban kikötött késedelmi kamatokat érvényesíteni Megrendelővel szemben. A számlák tartalmi hiányosságaiból adódó késedelmes fizetéssel együtt járó többletköltségek Vállalkozót terhelik.

8. Egyéb megállapodások
8.1

Azokban a kérdésekben, amelyeket a jelen Szerződés nem rendez, a Ptk. szabályai az irányadóak.

8.2

A szerződésből eredő jogvitákat a felek elsősorban egymás között rendezik. Ennek meghiúsulása esetén a Felek a pertárgy értékétől függően az Bajai Városi Bíróság, vagy a Bács – Kiskun Megyei Bíróság kizárólagos illetékességét kötik ki.

8.3

A szerződést a felek elolvasás után, mint akaratukkal mindenben megegyező megállapodást, írják alá. A szerződés 3 eredeti példányban készült.

Bácsalmás, 2013. augusztus …
	………………………………

Németh Balázs

polgármester

Bácsalmás Városi Önkormányzat

Megbízó
	………………………………

Szilágyi Zoltán

vállalkozó

SZIBA-STONE KKT

Megbízott


4. napirendi pont
Óvodában alkalmazott vezetők kötelező létszámának meghatározása
(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét.

Bailo Amadou képviselő kérdezi, hogy egyszeri támogatásról van-e szó.

Prikidánovics Antal oktatási, fejlesztési és gazdálkodási ügyintéző nemmel válaszol, hozzátéve, hogy a finanszírozott létszám tartalmazza az intézményvezető-helyettesi díjazást is. A következő évek finanszírozása még nem ismert. 

Dr. Bakó Mária Lujza képviselő érdeklődik, miért jó az, ha két vezető-helyettes van.

Prikidánovics Antal oktatási, fejlesztési és gazdálkodási ügyintéző kijelenti, hogy az óvoda 4 telephelyen működik, Bácsszőlős, Csikéria és Mátételke óvodája is idetartozik. Az adminisztrációs terheket egymás között próbálják megosztani. A vezetői tevékenységet eddig is segítette ez az óvónő, de ettől az évtől megszűnik a minőségi kereset-kiegészítést tartalmazó pótlék, a kiesett összeget ebben a formában tudják pótolni. 
Németh Balázs polgármester megjegyzi, hogy 201 fő gyereklétszám felett 2 vezető-helyettesi álláshelyet finanszíroz a központi költségvetés. Több hozzászólás nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) a következő határozatot hozza:
227/2013. (VIII. 29.) Bácsalmás v. öh.

Óvodában alkalmazott vezetők 

kötelező létszámának meghatározása 
Határozat
Bácsalmás Város Önkormányzatának Képviselő-testülete a Bácsalmás Kistérségi Többcélú Társulás (a továbbiakban: BKTT) fenntartásában működő BKTT Óvodája és Egységes Óvoda - Bölcsődéje köznevelési intézményben 2013. szeptember 1-jétől munkakörök szerint az alábbi álláshely-szám meghatározást javasolja a BKTT Társulási Tanácsának:

- Bácsalmás

- intézményvezető: 
1

- intézményvezető-helyettes: 
2

- óvodapedagógus: 
15
- gyógypedagógus álláshelyek száma: 
0,5
- logopédus álláshelyek száma: 
0,75
- nevelő- oktató munkát segítő dajka: 
9

- kisgyermek gondozó-nevelő: 
1

- ügyviteli, technikai alkalmazott: 
2

- Bácsszőlős

- tagintézmény vezető: 
1

- óvodapedagógus: 
0,5

- nevelő-oktató munkát segítő dajka: 
1

- Csikéria

- tagintézmény vezető: 
1

- óvodapedagógus: 
1

- nevelő- oktató munkát segítő dajka: 
1

- Mátételke
- tagintézmény vezető: 
1

- óvodapedagógus: 
0,5

- nevelő-oktató munkát segítő dajka: 
1

BKTT Óvodája és Egységes Óvoda - Bölcsődéje:

- intézményvezető: 
1

- intézményvezető-helyettes: 
2

- tagintézmény vezető: 
3

- óvodapedagógus álláshely:
17

- gyógypedagógus álláshely: 
0,5

- logopédus álláshely: 
0,75

- dajka álláshely: 
12

- ügyviteli, technikai álláshely:
2

- kisgyermek gondozó-nevelő:
1

Összesen: 
39,25

Határidő: azonnal ill. 2013. szeptember 1.

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Prikidánovics Antal oktatási, fejlesztési és gazdálk.-i ügyintéző

5. napirendi pont
Rácz-Fodor Enikő közterület-használati engedély iránti kérelmének elbírálása

(Az 5. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét és az előterjesztéshez kapcsolódó határozati javaslatot, melynek elfogadását – kérdés, észrevétel nem lévén – szavazásra bocsátja. 
A képviselő-testület egyhangúlag (5 igen szavazattal) az alábbi határozatot hozza:
228/2013. (VIII. 29.) Bácsalmás v. öh.

Rácz-Fodor Enikő közterület-használati 
engedély iránti kérelmének elbírálása 
Határozat
1.
Bácsalmás Város Önkormányzatának Képviselő-testülete Rácz-Fodor Enikő (6430 Bácsalmás, Ady E. u. 46.) egyéni vállalkozó részére a Bácsalmás, Szt. János utca – Bezdán u. kereszteződés melletti közterületen 9 m2 területre kürtőskalács árusításra közterület-használati engedélyt ad 2013. szeptember 15. napjától 2013. december 31. napjáig azzal, hogy a közterület-használati engedély újabb kérelem benyújtását követően meghosszabbítható.
2.
 A közterület-használat díja a közterület-használatról szóló 12/2012. (VI. 28.) rendelet 2. mellékletének 1. c.) pontja (I. övezet) szerinti épület esetében 200 Ft/m2/hó, melyet a kérelmező a közterület-használat iránti írásbeli engedély kézbesítését követően minden hónapban számla ellenében a számlán szereplő fizetési határidőn belül Bácsalmás Városi Önkormányzat költségvetési számlájára köteles befizetni.
Határidő: azonnal
Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin megbízott gazdasági osztályvezető


4. Keresztesy Csaba városüzemeltetési ügyintéző
- levélben: 
1. Rácz-Fodor Enikő (6430 Bácsalmás, Ady E. u. 46.)

6. napirendi pont
Felső-Bácska Vidékfejlesztési Egyesület kérelme tagi kölcsön biztosítására

(A Felső-Bácska Vidékfejlesztési Egyesület beadványa és a tagi kölcsön szerződés tervezete a jegyzőkönyv melléklete.)

Németh Balázs polgármester elmondja, hogy több éven átnyúló francia kapcsolatot ápolnak a LEADER egyesülettel. Ennek keretében turisztikai szakemberek, francia szakácsok, zenészek vendégeskedtek náluk. Most visszahívták őket helyi gasztronómiával, helyi termékekkel, helyi szakácsokkal, helyi zenészekkel. Ismerteti a kérelem lényegét. Bácsalmásról Mátrai Angéla, az Atléta Trió és ő maga menne. 
Bailo Amadou képviselő felrója, hogy korábban több napon keresztül tolmácsként vették igénybe a szolgálatait a francia delegáció látogatásakor, de a látogatás viszonzásakor mindig megfeledkeznek róla. Az előző évben személy szerint a polgármestert és őt hívták meg Franciaországba; olyan információt kapott, hogy a látogatás elmarad, amely mégiscsak megtörtént. Más esetben is előfordult már, hogy a munkájukat szívesen veszik, de a reprezentálásra nem kapnak meghívást.
Németh Balázs polgármester kijelenti, hogy először a látogatás elmaradásáról volt szó, de mégiscsak kimentek Franciaországba, viszont saját maguk fizették ki az út költségét. Az idén Sebe János, a megyei nemzetközi kapcsolatok felelőse fog tolmácsolni Franciaországban. 
Dr. Bakó Mária Lujza képviselő megjegyzi, hogy a francia csoport egy évvel ezelőtti látogatásakor Bányai Gábor országgyűlési képviselő is jelen volt, a tolmács a megyei önkormányzattól jött. 
Németh Balázs polgármester kijelenti, hogy a 34 települést magába foglaló LEADER egyesület képviseletében 13-an utaznak Franciaországba, ebből 5 fő bácsalmási. Határozati javaslatként ismerteti az alábbi határozatban foglaltakat, és az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
229/2013. (VIII. 29.) Bácsalmás v. öh.

Tagi kölcsön nyújtása a Felső-Bácska 

Vidékfejlesztési Egyesület részére
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) visszatérítési feltétellel 1 000 000,- Ft, azaz Egymillió forint tagi kölcsönt biztosít a Felső-Bácska Vidékfejlesztési Egyesület részére a kötvényforrás terhére.

A tagi kölcsön visszatérítésének időpontja: 2013. december 31.

2.
A Képviselő-testület felhatalmazza Németh Balázs polgármestert a jelen határozat mellékletét képező tagi kölcsön szerződés aláírására.

Határidő: azonnal és 2013. december 31. (a tagi kölcsön visszafizetésére)

Felelős: Németh Balázs polgármester

Operatív felelős: Hortyiné Lapostyán Katalin mb. gazdasági osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Felső-Bácska Vidékfejlesztési Egyesület 

(6430 Bácsalmás, Hősök tere 3.)

Melléklet a 229/2013. (VIII. 29.) Bácsalmás v. öh. számú határozathoz
TAGI KÖLCSÖN SZERZŐDÉS

amely létrejött egyrészről Bácsalmás Város Önkormányzata  (6430 Bácsalmás, Gr. Teleki u.4-8 képviseli: Németh Balázs polgármester, adószám: 15724320-2-03, mint tagi kölcsönadó (továbbiakban kölcsönadó),

másrészről a Felső-Bácska Vidékfejlesztési Egyesület (6430 Bácsalmás, Hősök tere 3. képviseli: Czeller Zoltán alelnök, adószám: 18280795-1-03), mint kölcsönvevő (továbbiakban kölcsönvevő) között az alulírott napon, helyen, az alábbi feltételekkel:

1./ Felek kijelentik, hogy kölcsön adó a kölcsön vevő egyesületének tagja. 

2./ A Felső-Bácska Vidékfejlesztési Egyesület munkaszervezet feladatainak ellátása Felek közös érdeke. 

Szerződő felek rögzítik, hogy jelen szerződés megkötését az indokolja, hogy a Felső-Bácska Vidékfejlesztési Egyesület munkaszervezete pályázaton 2 016 870,- Ft-ot nyert „Helyi termék felhasználása a gasztronómiában” témájú workshop és tapasztalatcsere megszervezésére. A pályázat elszámolása utófinanszírozással történik. 

3./ A kölcsönadó kölcsönad a kölcsönvevő részére a likviditás biztosítása céljából 

1 000 000 Ft-ot, azaz Egymillió forintot, melynek átutalására egy részletben kerül sor. Az összeg utalása 2013. augusztus 30. napjáig a kölcsönvevő Bácska Takarékszövetkezetnél vezetett 51000091-10008023 számú bankszámlájára megtörténik.

4./ A szerződő felek rögzítik, hogy a kölcsönadó a kölcsönt a Ptk. rendelkezéseire figyelemmel kamattal nyújtja. Felek a kamat mértékét évi 0%-ban határozzák meg. A kölcsön nyújtása határozott időtartamra szól, 2013. december 31. napjáig.
5./ A kölcsönvevő a kölcsönt elfogadja és vállalja, hogy a kölcsön összegét egy összegben visszafizeti kölcsönadó részére az OTP Banknál vezetett 11732088-15336471-00000000 számú bankszámlájára.

6./ Felek kijelentik, hogy kölcsönvevő késedelmes visszafizetés esetén Ptk. szerint meghatározott mértékű késedelmi kamatot köteles fizetni.

7./ Szerződő felek megállapodnak abban, hogy a közöttük felmerült esetleges jogvitáikat elsődlegesen tárgyalások útján, egyeztetéssel kívánják rendezni.

8./ Felek kijelentik, hogy jelen szerződésben nem szabályozott kérdésekben a Ptk. ide vonatkozó rendelkezései az irányadók.

A szerződő felek jelen megállapodást elolvasás és közös értelmezés után, mint akaratukkal mindenben megegyezőt, jóváhagyólag aláírták.

Bácsalmás, 2013. augusztus 29.

    ……….…………………………...….......


 .....…………………………………   

      Bácsalmás Város Önkormányzata 


    Felső-Bácska Vidékfejlesztési Egyesület 

          képviseletében
    képviseletében

         Németh Balázs polgármester
 


          Czeller Zoltán alelnök

7. napirendi pont
Egyebek

(Szóbeli.)
- tájékoztatás szennyvíz-csatornázási projekt kivitelezési és mérnöki közbeszerzési eljárásának bíráló bizottságába tagok delegálásáról
Németh Balázs polgármester elmondja, hogy a szennyvíz-beruházási projekt kivitelezési és mérnöki közbeszerzési eljárásának keretében a bíráló bizottságba Turcsányi Csaba pénzügyi és fejlesztési bizottsági elnököt (tanácskozási joggal), Hortyiné Lapostyán Katalin mb. gazdasági osztályvezetőt, Kerényi Tamás beruházási ügyintézőt, Keresztesy Csaba városüzemeltetési ügyintézőt, ill. a közbeszerzési eljárás lebonyolító szervének képviselőjeként dr. Bakó Zoltánt delegálja. 

Kerényi Tamás beruházási ügyintéző tájékoztatásul elmondja, hogy a közbeszerzési szabályzatuk szerint a bíráló bizottság tagjainak kijelölésére, valamint a hiánypótlás meghatározására (elfogadására) a polgármester jogosult; a képviselő-testület a bíráló bizottság szakvéleménye és döntési javaslata alapján dönt a nyertes ajánlattevő személyéről, az érvénytelenné nyilvánított ajánlatokról.
- rágcsálóirtás
Krizsán Mihály képviselő felveti, hogy a Halász csárdában nagyon elszaporodtak a patkányok. Kérdezi, hogy hogyan zajlik mostanában a patkányirtás a csatornákban, mert régebben Daám Zoltán gázosító tablettákat helyezett el a szennyvízcsatorna-hálózatban. 

Kerényi Tamás beruházási ügyintéző kijelenti, hogy a szennyvízcsatorna-rendszert a Bajavíz Kft. üzemelteti, az önkormányzathoz a csapadékcsatornák tartoznak. 
Bailo Amadou képviselő szerint a rágcsálóirtás a vállalkozó kötelezettsége, erre szerződéssel kell rendelkeznie, évi 6 E Ft-ba kerül.
Kerényi Tamás beruházási ügyintéző megjegyzi, hogy a szennyvízcsatorna-rendszer zárt, patkányok inkább a csapadékcsatornában fordulhatnak elő, de ezt nem tartja valószínűnek.
- „Heimattreffen” német nemzetiségi kulturális találkozó
Németh Balázs polgármester elmondja, hogy a búcsú utáni héten, szeptember 20-22-ig várják őket Németországba, Bancknangba, a „Heimattreffen” német nemzetiségi kulturális rendezvényre, két kétágyas szobát foglaltak a részükre. Kéri a képviselőket, jelezzék, ha részt szeretnének venni ezen az úton. 

Krizsán Mihály képviselő szerint a városi kapcsolatokat élőbbé kellene tenni.

Németh Balázs polgármester kijelenti, hogy 40 fős busz is megy Bácsalmásról erre a rendezvényre, amely civil szervezetek kapcsolatán alapul, és a Bácsalmásról és környékéről kitelepített németek találkozója.
- művelődési ház felújításának pályázata
Németh Balázs polgármester elmondja, hogy átnézték és aktualizálták a művelődési ház pályázatának hang- és fénytechnikai részét, a DARFÜ-höz elküldték a változás-bejelentést, a közbeszerzési eljárást a támogató nyilatkozatuk megérkezését követően tudják megindítani. 

Dr. Bakó Mária Lujza képviselő érdeklődik, hogy a művelődési ház berendezési tárgyaira marad-e pénz a pályázatban.
Németh Balázs polgármester kijelenti, hogy a pályázat nem tartalmaz a berendezési tárgyakra előirányzatot, de az intézményvezető nem feledkezett meg erről a kérdésről. A művelődési házban lévő fagylaltozó és a mögötte lévő ifjúsági rész hasznosításáról el kell gondolkodniuk, a következő ülésre előterjesztést készítenek ez ügyben. Tájékoztatja a képviselő-testületet, hogy a műfüves pálya létesítésére irányuló pályázat pozitív elbírálásban részesült.
Dr. Bakó Mária Lujza képviselő a megyei területfejlesztési koncepció kapcsán érdeklődik, hogy a gyemekotthon épületének felső részét visszaveheti-e a város, mivel kihasználatlan.
Németh Balázs polgármester kijelenti, hogy a gyermekotthon ingatlana a megyei önkormányzat tulajdona.

További hozzászólás és nyílt ülési napirendi pont nem lévén kéri, hogy zárt ülésen folytassák munkájukat, majd a nyilvános ülést 15 óra 26 perckor berekeszti.

K. m. f.


Németh Balázs
Patocskai Ibolya

polgármester
jegyző


Bailo Amadou
dr. Bakó Mária Lujza

képviselők, jegyzőkönyv-hitelesítők
A képviselő-testület a 2013. augusztus 29-i zárt ülésén az alábbi határozatot hozta meg:
230/2013. (VIII. 29.) Bácsalmás v. öh.

Dr. Sövény Lászlóné tartozásának

átvállalása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) dr. Sövény Lászlóné (………………….. szám alatti lakos), a MR GLOBAL LINE KFT., valamint Bácsalmás Város Önkormányzata közötti, dr. Sövény Lászlóné önkormányzat felé fennálló tartozásának átvállalásáról szóló megállapodást a jelen határozat melléklete szerint jóváhagyja. 

2.
A Képviselő-testület megbízza Németh Balázs polgármestert a megállapodás aláírására. 

Határidő: azonnal

Felelős: Németh Balázs polgármester

Operatív felelős: Patocskai Ibolya jegyző
A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Agócs Tímea pénzügyi ügyintéző



5. Keresztesy Csaba városüzemeltetési ügyintéző
